### 33.    Beslutning om [adresse] deltagelse i fælles rekreativt cykelruteprojekt, projekt Istidsruten, hovedprojektet

**Åbent**

Sagsnr.: 326-2015-42477       [adresse]: 05.04.00           Dokumentnr.:
326-2017-322165

**Sagstype**

Beslutning

**Resume og sagens baggrund**

I 2016-2017 har Kalundborg Kommune, sammen med 4 øvrige
kommuner og 5 oplevelsesinstitutioner i [adresse], været partner i
et forprojekt, om udvikling af et rekreativt regionalt cykelruteprojekt.
Forprojektet slutter ved udgangen af 2017 med en fælles ansøgning om
fondsmidler til selve etableringsprojektet, der skal realisere cykelruten. Det
skal derfor besluttes, om Kalundborg Kommune skal indgå som partner i
etableringsprojektet.

Teknik- og Miljøudvalget og Kultur- og Fritidsudvalget havde
Istidsruten på dagsorden til orientering i januar 2017. Udvalgene tog til
efterretning, at der arbejdes videre med den skitserede ruteføring i samarbejde
med lodsejerne på ruten.

**Indstillinger**

Direktøren indstiller, at:

1. Det
godkendes at Kalundborg Kommune indgår som partner i cykelruteprojektet 'Istidsruten'

2. Cykelruteprojektet
fremover forankres i Teknik- og Miljøudvalget

**Behandling**

Teknik- og Miljøudvalget, Økonomiudvalget,
Kommunalbestyrelsen

**Sagsfremstilling**

Cykelruten, der har arbejdstitlen 'Istidsruten' vil blive en
250 km. rute gennem [adresse] med istidens landsskabsdannelse og
områdets kulturhistorie som tema. Den vil føre brugeren gennem de 5 kommuner og
oplevelsesområder, naturskabte attraktioner, videnformidlingscentre, oplevelsestilbud
og lokale aktører på en måde, der bidrager til at gøre Midt- Nordvestsjælland
til ét samlet område, til gavn for både lokale, turister, børn og erhvervsliv.

Ruten skal formidle den brede historie om, hvordan istiden,
geologien og landskabsdannelsen har skabt grundlaget for områdets historie,
kultur, fødevareproduktion, bosætnings- og erhvervsstruktur. Og dermed bliver
Istidsruten også en naturlig indgang til områdets mange lokale, engagerede
borgere, foreninger og erhvervsdrivende, som har noget at byde på til turister,
besøgende og brugere.

Kalundborg Kommune har i 2016-2017 været partner i
forprojektet til Istidsruten, støttet af Nordea-fonden og
LAG-Midt/Nordvestsjælland. Forprojektet har skullet undersøge mulighederne for
at skabe ruten, herunder bl.a. se på mulige ruteforløb, partnersamarbejde,
muligheder for landskabsformidling og lokal inddragelse. Forprojektet skal ved
årsskiftet levere en samlet ansøgning fra projektets parter om fondsmidler til
etableringen af selve cykelruten.

Etableringen af cykelruten er planlagt til at forløbe i
2018-2020, med åbning af ruten i sommeren 2019. Ruten vil primært forløbe af
eksisterende veje og stier, og vil basere sig på frivillige aftaler, når det
gælder private veje.

Ud over selve ruteforløb og skiltning, vil projektet bestå
af små og større formidlingsinstallationer langs ruten, interaktiv og virtuelle
fortællinger, skolemateriale, tilhørende app- og hjemmeside, overnatnings- og
rastefaciliteter, alt sammen betalt af projektet. Desuden vil der blive skabt
et tættere samarbejde mellem oplevelsesområderne samt lokalområderne, og et
netværk mellem private turistaktører langs ruten. På den måde, vil projektet
bidrage til at binde hele området tættere sammen, fremme turismen og skabe
synergi mellem mange forskellige aktører.

Partnere i projektet er Holbæk Kommune, Kalundborg Kommune,
Lejre Kommune, [adresse], Sorø Kommune, Brorfelde Observatorium,
Geopark Odsherred, [adresse], [adresse] og [adresse] Lejre.
Desuden forventes et tæt samarbejde/partnerskab med Nationalpark Skjoldungernes
Land.

Som medansøger og partner i projektet vil Kalundborg Kommune
skulle indgå aftale med de øvrige 4 kommuner om skilte- og stivedligeholdelse
langs ruten, og indgå i udvikling en forening/fællesskab til udvikling og
markedsføring af istidsruten.

Da cykelruteprojektet for kommunens vedkommende primært
handler om stier, skiltning og adgang i det det åbne land, foreslås det at
projektet fremover forankres i Teknik- og Miljøudvalget.

Etablering af ruten, herunder skiltning, stiudbedringer,
udvikling af formidling og attraktion, faciliteter langs ruten, markedsføring
mv. vil blive finansieret og betalt af fondsmidler. Kalundborg Kommune vil
skulle stille medarbejderressourcer til rådighed, bl.a. til
myndighedsbehandling og projektopgaver, svarende til i alt 0,35 årsværk i den
treårige periode. Desuden vil Kalundborg Kommune skulle stå for den løbende
vedligeholdelse af offentlige stier på ruten, samt give et tilskud til drift af
private fællesveje på ruten (beliggende i Kalundborg), anslået kr. 20.000. Udgifterne
kan afholdes indenfor driften.

**Økonomiske konsekvenser**

Ingen

**Bilag**

|  |  |
| --- | --- |
| Bilag 1 - Aftale om vedligeholdelse af stier og skiltning på Istidsruten\_ver. VI | 326-2017-322203 |